Ale
Store norske leksikon,Geografi,Verdens geografi,Europa,Sveriges geografi
Ale er en kommune i Sverige, 20 kilometer nord for Göteborg, i landskapene Västergötland og Bohuslän, Västra Götalands län. Arealet er 318 kvadratkilometer med 32 400 innbyggere (2022). Göta älv går gjennom kommunen, som tidlig ble industrialisert med blant annet glassbruk og spinneri, i dag dominerer kjemisk industri. Befolkningen er konsentrert til elvens dalføre hvor E45 og Bergslagsbanan går.
Kommunesenteret Nödinge ligger langs Göta älv, 20 kilometer nord for Göteborg. Stedet har 11 500 innbyggere (2020). Tettstedet er dannet ved en sammenvoksning av bebyggelsen i Nödinge, Nol og Alafors.Noe nærmere Göteborg ligger tettstedet Surte (6500 innbyggere i 2020). Stedet har noe lokal industri, blant annet kjemikalieprodusenten Eka Chemicals AB. Surte glasbruk (dannet i 1868, nedlagt i 1976) var i sin tid landets største flaskeprodusent.Nödinge kirke fra 1727 har et godt bevart barokkinteriør, blant annet med altertavle fra 1734. Les mer i Store norske leksikon Sverige Västra Götalands län Eksterne lenker Ale kommune Offisiell besøksguide for Ale